འུ་ཅག་གིས་ཚད་དང་མཚན་མར་བཟུང་འོས་པའི་ལོ་རྒྱུས་ཀྱི་ཡིག་རྙིང་ཏུན་ཧོང་གཏེར་ཡིག་ནང་དུའང་སྟོན་པ་ཁོང་གི་མཚན་མང་ཙམ་བྱུང་ཡོད་བཞིན་དུ་དེ་དག་ལ་རྟོག་དཔྱོད་དང་དོ་སྣང་མི་བྱེད་པར་ཟུར་གཞན་ཞིག་ནས་ཕྱིན་ཅི་ལོགས་པའི་གཏེར་སྦས་དང་གསར་རྩོམ་དག་ལ་ཁ་ཕྱོགས་འགྲོ་བ་འདི་ཅིའི་མ་འགྲིག་པ་རེད།དང་པོའི་དུས་ན་ཏུན་ཧོང་ཡིག་རྙིང་དག་མི་རིགས་གཞན་གྱིས་བརྐུས་ཁྱེར་བྱས་ཤིང་རང་ཅག་གི་མཐོང་སྐལ་དུ་མ་གྱུར་བའི་གྲས་དེ་དག་ཏུ་ཅིས་ཀྱང་གཤེན་རབ་ཀྱི་སྐོར་མང་ཚོད།གནས་བོའི་རང་ཅག་བོད་པའི་ས་ཁུངས་དང་མི་རིགས་ཡོད་ཚད་ཤེས་རབ་ཀྱི་སྟོན་པ་ཆེན་པོ་གཤེན་རབ་མི་བོ་ཆེ་ཁོང་གིས་མི་རིགས་ལ་རྨང་བཏིང་ཞིང་ས་ཁུངས་ལ་ཚད་བཞག་པ་ཞིག་ཡིན་ལ།རང་ཅག་གི་ཤེས་རིགས་ཀྱི་ཐོག་མའི་འབྱུང་ཡུལ་ཡང་གནའ་བོའི་པ་ཀི་སི་ཐན་གྱི་ས་མཚམས་དང་གངས་རིན་པོ་ཆེའི་ས་ཤོས་ནས་མར་ཆད་ཡོད་ལ།མདོར་དེད་ན་བླུན་ལྐུག་གི་མི་རིགས་དང་རྨོངས་མུན་གྱི་ས་ཁུངས་དེར་ཐོག་མའི་ཤེས་རབ་ཀྱི་འོད་སྣང་སྒྲོན་མཁན་ཡང་དམ་པ་ཁོང་རེད།འདི་ནི་གུས་པས་ཚོད་ལྟའི་དཔྱད་རྩོམ་ཙམ་དུ་གོ་རིམ་མཐར་ཆགས་སུ་བསྒྲིགས་པ་དེའོ།།